Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 98

1. Társadalmi kihívások 1.1. Társadalmi megosztottság A magyar csatlakozás össznemzeti ügy. Nem a kormány, nem a pártok csatlakoznak az Európai Unióhoz, hanem az ország egésze. A csatlakozás hosszú távú sikere múlhat azon, hogy sikerül-e a magyar EU-tagság ügyét valóban 2002/151/II. szám össznemzeti, össztársadalmi feladatként átélni és bemutatni. Nagyon fontos, hogy sem a felkészülés folyamatában, sem a csatlakozást követõen ne alakuljanak ki olyan társadalmi rétegek, régiók és politikai csoportosulások, amelyek a csatlakozást nem érzik saját ügyüknek, amelyek úgy látják, hogy a csatlakozás a „fejük felett”, egy szûk elit érdekében történik. A társadalmi megosztottság elkerülése a kormány egyik alapvetõ célkitûzése a kommunikációs stratégia megvalósításával. Ennek érdekében a kormány felhívja a különbözõ közigazgatási intézményeket, minisztériumokat, megyei közgyûléseket, önkormányzati képviselõ-testületeket, felkéri a civil szféra szereplõit és az érdekképviseleti szervezeteket, hogy saját területükön segítsék a lakosság, valamint az egyes társadalmi és szakmai csoportok integrációs felkészülését és tájékozódását. Az integrációs felkészülés hatékony megvalósítása érdekében a kormány információkat és támogatást biztosít a társadalmi szervezeteknek. 1.2. A felkészülés elmulasztása A csatlakozás új perspektívákat nyit meg Magyarország és a magyar társadalom egésze számára. Fontos ugyanakkor hangsúlyozni, hogy az EU-tagság nem kínál automatikus megoldásokat a gazdasági, társadalmi, politikai és kulturális gazdagodásához, hanem esélyt jelent, amely megnyithatja a hosszú távú fejlõdés lehetõségét az ország, a társadalom, és az egyének számára. A sikeres tagság feltétele a felkészülés. Magyarország és állampolgárai akkor nyernek legtöbbet a bõvítéssel, ha aktívan és tudatosan készülnek a tagságból adódó lehetõségek kihasználására és megfelelnek a tagsággal járó kihívásoknak. A magyar kormány felkérésére készült EU-kommunikációs stratégia ehhez a felkészüléshez és a csatlakozásról szóló megfontolt döntéshez kíván segítséget nyújtani az állampolgároknak, és ehhez kéri a közigazgatási, érdekképviseleti, regionális és civil szervezetek együttmûködését. 1.3. Idegennyelv-tudás szükségessége A magyar lakosság alacsony szintû idegennyelv-tudása a csatlakozást követõen az EU-tagságból adódó esélyek, lehetõségek kihasználását nehezítheti. Magyarország csatlakozásával a magyar az EU hivatalos nyelve lesz, és a legfontosabb EU-dokumentumok magyar nyelven is rendelkezésre állnak majd. Ugyanakkor a nyelvtudás fejlesztése a magyar lakosság körében kétségtelenül növeli a sikeres tagság és az abból adódó lehetõségek minél teljesebb kihasználásának esélyét. Hosszú távú, hatékony, széles körû nyelvoktatási stratégia végrehajtására természetesen a kommunikációs stratégiától függetlenül is szükség van. Ugyanakkor, mivel a tagság sikerét is alapvetõen meghatározza a magyar lakosság nyelvismeretének alakulása, a nyelvtudás fejlesztését, mint a csatlakozásra való felkészülés egyik prioritását a kommunikációs stratégia végrehajtása során is érvényesíteni kell. 1.4. Az európai eszme gyengesége és a passzív gazdasági racionalitás dominanciája Az EU-tagság jelentõségét a magyar társadalom elsõsorban gazdasági téren látja, a csatlakozás többségi támogatottságát alapvetõen nem európai értékek, eszmék, hanem anyagi megfontolások magyarázzák. A csatlakozás (várt) elõnyei és (vélt) hátrányai között egyaránt a gazdasági és anyagi szempontok szerepelnek az elsõ helyen. A lakosság elsõsorban gazdasági fejlõdést, életszínvonal-emelkedést és a munkalehetõségek bõvülését reméli a csatlakozástól. Az anyagi megfontolások hangsúlyos szerepe a csatlakozással kapcsolatban érthetõ. Ezek túlzott dominanciája a közgondolkodásban azonban azzal a veszéllyel jár, hogy az EU-tagság egy rövid távú adok-kapok játék egyenlegeként jelenik meg. Lényeges kommunikációs cél, hogy a társadalom értékelni tudja a csatlakozással járó nem anyagi jellegû elõnyöket és lehetõségeket is. A kommunikációban ezért központi helyet kell biztosítani az európai értékek és eszmék közösségéhez való tartozás jelentõségének és az EU mentalitásformáló hatásainak is. (Ez azért is fontos, mert az európai vízió, a közösségi értékrend hiánya az EU-n belül is egyre erõsebben megnyilvánul. Több jel mutat arra, hogy e jelenség nem speciálisan magyar probléma, hanem az EU-társadalmakban is jellemzõ: országuk EU-tagságának támogatottsága az európai társadalmak többségében csökkenõ tendenciát mutat, és egyre több helyen erõsödõ nacionalizmusnak, a nemzeti érdekek fokozott védelmének lehetünk tanúi.) Mindenképpen káros, hogy az EU-tagság melletti érvrendszerekben megfogalmazódó gazdasági racionalitás továbbra is passzív mentalitást tükröz. A szocializmus társadalmi „hagyatéka,” az egalitarianizmus, a kockázatkerülõ, segélyezetti gondolkodás továbbra is meghatározó. Ennek megfelelõen a csatlakozáspárti érvek között fontos szerepet kapnak a hitellehetõségek, segélyek, támogatások növekedésével kapcsolatos megfontolások. A kommunikációnak ezért azt kell tudatosítania, hogy a csatlakozás nem automatikus megoldásokat kínál, nem azonnali életminõség-javulást hoz, hanem a tagságból adódó lehetõségek kihasználása érdekében aktív felkészülésre, alkalmazkodásra van szükség. A csatlakozást követõ esetleges kiábrándulás elkerülése érdekében fontos tisztázni a költség-haszon megfontolások idõbeliségének vonzatait is: bemutatni azt, hogy a hosszú távú elõnyök realizálása rövid távon költségeket jelenthet. A hosszú távú tervezést lehetõvé tevõ gondolkodás eléréséhez a passzív mentalitásnak át kell alakulnia. 1.5. Az ismeretlentõl való félelem Az Európai Unióhoz történõ csatlakozásnak az élet szinte minden területén érzékelhetõ hatásai vannak. E felismerésbõl fakadóan olyan reakciók alakulhatnak ki — bizonyos fokú alkalmazkodási kényszerrel összefüggésben — amelyek 2002/151/II. szám az ismeretlentõl való félelem miatt növelhetik a csatlakozás ellenzõinek táborát. Amennyiben az EU-val kapcsolatban az újdonság, és az ebbõl fakadó elvont felelõsség és feladatok, absztrakt követelmények a jövõben túlzott hangsúlyt kapnának a más következményekkel (pl. konkrét elõnyökkel és lehetõségekkel) szemben, akkor felmerülhet ez a veszély. 1.6. Közömbösség, az érdeklõdés hiánya A magyar lakosság évek óta csak közepes mértékben érdeklõdik a csatlakozás kérdései iránt. Saját bevallása szerint a magyar lakosság 34%-a követi figyelemmel az EU-val kapcsolatos híradásokat, 49% kevéssé, 16% egyáltalán nem fordít figyelmet az integrációs témájú médiavitára. A különbözõ közéleti témák között (országos politika, helyi politika, gazdaság, külpolitika, szociális kérdések, sport, környezetvédelem) az EU-val kapcsolatos híradások élvezik a legalacsonyabb közérdeklõdést.1 Ez a — többségi támogatottság ellenére jellemzõ — közömbösség feltehetõen abból fakad, hogy az Európai Unióval és a csatlakozással kapcsolatos információk mostanáig döntõen a politikai, ezen belül is a külpolitikai hírek kategóriájában maradtak. A tárgyalások a közvélemény számára követhetetlen technikai részleteirõl, az Európai Unió intézményrendszerének jellemzõirõl szóló közvetítéseket legfeljebb a külpolitika iránt érdeklõdõk követik figyelemmel. Erre utal az a tény is, hogy a csatlakozás kérdései ugyanazokat a csoportokat foglalkoztatják, amelyek a politika iránt általában is affinitást mutatnak (diplomások, szellemi munkát végzõk, férfiak). Ezt támasztja alá az az összefüggés is, mely szerint az integrációs kérdésekben való jártasság és a csatlakozás iránti érdeklõdés a politikai aktivitás erõsödésével párhuzamosan nõ: legérdeklõdõbbek és legtájékozottabbak azok a csoportok, amelyek biztosan részt vennének a parlamenti választásokon. A széles közvélemény érdeklõdésének felkeltéséhez a csatlakozás kérdéseit ki kell emelni a külpolitikai, sõt a politikai kategóriából, és a kommunikációnak az uniós tagság mindennapi életben megjelenõ, életminõségre, munkakörülményekre, személyes érvényesülési lehetõségekre gyakorolt hatásait is be kell mutatni. Ehhez elengedhetetlen, hogy az általános kormányzati EU-kommunikáció mellett a szaktárcák, a közigazgatás helyi szintjeinek szervezetei, a regionális, szakmai-érdekképviseleti és civil szervezetek saját területükön speciális, az adott kör érdeklõdési területét és érintettségét messzemenõkig figyelembe vevõ tájékoztatást folytassanak. 1.7. Irreális illúziók A magyar közvélemény az EU-ról alkotott idealista képe és a csatlakozás következményeivel kapcsolatos irreális várakozások a csatlakozás utáni kiábrándulás veszélyét hordozzák magukban. A közvélemény-kutatások tanúsága szerint a magyar lakosság abszolút többsége az Uniót az európai társadalmak életszínvonalát növelõ, jólétét és békéjét megteremtõ, hatékonyan mûködõ, dinamikusan fejlõdõ, felelõsségteljes és demokratikus szervezetnek látja. A nyugati társadalmakkal ellentétben a magyar közvélemény többsége szerint az Unió nem bürokratikus, nem lassú és figyel az átlagember problémáira. Az eddigi kutatások azt mutatják, hogy a csatlakozástól a társadalom többsége a magyarok munkalehetõségeinek bõvülését, a munkanélküliség csökkenését, a könnyebb hitelhez jutást, a nyugathoz való felzárkózást, növekvõ fizetéseket és magasabb életszínvonalat vár. Mindezek a lakossági várakozások jellemzõen passzív hozzáállást tükröznek (sarkítva: „a csatlakozás majd egy csapásra megoldja a problémáinkat”). A kormánynak nem lehet célja az irreális illúziókon és ismerethiányon alapuló támogatottság fenntartása. Ennek érdekében fontos a csatlakozás folyamat jellegének hangsúlyozása, illetve annak tudatosítása, hogy az, hogy egy ország, régió, csoport, vagy egyén mennyit profitál a tagságból, erõsen függ a felkészüléstõl is.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes